Hierdie foto van Du Toit Albertze wat in Die meermin-kompleks speel, was vir my ’n prettige foto om te neem en ook op te stel.
In hierdie foto van Coenie de Villiers was dit uitdagend om die kunstenaar te kry om agter die klavier uit te loer terwyl hy opvoer. Ek het my so geposisioneer dat hy tussen die klavier en die bladmusiek deur loer en moes toe sit en wag vir die regte breukdeel van ’n sekonde.
Fotografie gaan oor lig en lyne. Vir hierdie foto het ek direk onder die arties gelê terwyl sy haar toertjies uitgevoer het. Ek voel dit is belangrik dat fotograwe soms uit ander hoeke na dinge moet kyk en foto’s moet neem sodat mense op ’n ander manier na die alledaagse kyk.
Die baskitaarspeler in die musiekstuk Lepeltjie vol snare het die geleentheid geskep vir hierdie treffende foto. Soms, net deur ’n gesig uit te sny, raak ’n foto ’n universele beeld waar lig die hoofrolspeler is.
Ons kan nie almal ’n leier wees nie, maar almal kan ’n opbouende rol in hul groep speel. Ons kies gewoonlik iemand in ons groep wat die beste leierseienskappe het om die groep te lei.
’n Leier is iemand wat die ander lede van die groep oortuig om sy of haar volgelinge te wees. Party leiers is beter as ander, terwyl sommige sommer goor is.
Kyk ons na die wêreld se groot leiers, sien ons daar is veral twee soorte leiers – demokratiese en outokratiese leiers.
As jy ’n leier wil word, kan jy sekere aktiwiteite probeer doen wat jou sal help om jou selfbeeld te bou, soos om aan sport of kulturele aktiwiteite deel te neem.
Deelname aan skoolaktiwiteite, soos hierdie spelkompetisie, kan jou voorberei op ’n leier­skapsrol omdat 'n leier goed moet kan praat.
As jy nie goed is met organiseer nie, kan jy jou ouers vra om jou te help om roosters op te stel waarvolgens jy jou huiswerk en ander take doen. Dit sal jou help om beter te organiseer.
’n Goeie leier moet intelligent wees en aanhou leer. Met genoeg selfvertroue kan jy ’n goeie leier word.
Dr. Martin Luther King jr. (1929-’68) was ’n aktivis vir burgerregte in Amerika in die 1950’s en 1960’s toe swart Amerikaners nog nie dieselfde regte as wit Amerikaners geniet het nie. Hy was ’n uitstekende redenaar en sy toesprake inspireer baie mense vandag nog.
Op skool was die jong Martin so slim, hulle het hom in die hoërskool twee grade laat oorslaan. Hy was 15 jaar oud toe hy univer­siteit toe is en het ’n graad in sosiologie verwerf. Daarna het hy teologie studeer en eindelik ’n doktorsgraad aan die Universiteit van Boston verwerf.
Rosa Parks, ’n swart vrou, het geweier om haar sitplek op die bus aan ’n wit man af te staan. In daardie jare het ’n vorm van apartheid in Amerika se Suide hoogty gevier. Die boikot het langer as ’n jaar geduur tot die rassistiese vervoerwette afgeskaf is. Dit het Martin die groot leier van die burgerregtebeweging gemaak.
Die optog was ’n sukses en wette is in 1964 deurgevoer om burgerregte vir almal te verseker. Gevolglik is die Nobel-vredes­prys in daardie jaar aan King toegeken.
Dr. Martin Luther King jr. was ’n puik leier met goeie eienskappe soos intelligensie, selfvertroue en deursettingsvermoë. Hy het hard geleer, maar ook baie gelees.
As jy jou kennis uitbrei, kan jy beter besluite neem en die mense wat jy lei, help opvoed. King kon fenomenale toesprake lewer en was ’n goeie waarnemer. Sy selfvertroue en statigheid het mense na hom toe aangetrek.